open-index/open-wikipedia-markdown huggingface dataset:
BEC

**BEC** (lühend ingliskeelsetest sõnadest *Baltic Entertainment Company*; ärinimega **Balti Video OÜ**) on 1995 asutatud Eesti ettevõte, mis toodab ja/või laseb eetrisse filme ja telesaateid. BECi omanik ja juht on Raivo Suviste.

## Toodang

### Toodetud
*1995–1998 – "M Klubi"
*2001–2008 – "Terevisioon"
*2002–2008 – "Kes tahab saada miljonäriks?"
*2003–2005 – "Happy Hour"
*2003–2006, 2007–2011 – "Kodu keset linna"
*2003–2009 – "Pehmed ja karvased"
*2006–2007 – "Ohtlik lend"
*2006–2011 – "Tantsud tähtedega"
*2007–2015 – "Võta või jäta"
*2008 – "Tuulepealne maa"
*2008 – "Targem kui 5B"
*2010 – "100 sekundit"
*2011–2013 – "Sind otsides"
*2011–2016 – "Heeringas Veenuse õlal"
*2012 – "Tähed jääl"
*2012–2013 – "Elu keset linna"
*2013 – "Väikelinna detektiivid"
*2014–2016 – "Viimane võmm"
*2015 – "Keeris"
*2015, 2017 – "Vabad mehed"
*2016 – "Eesti otsib superheeringat"
*2016–2017 "Siberi võmm"

### Tootmises
* alates 1997 – "Õnne 13"
* alates 2009 – "Kättemaksukontor"

## Viited

## Välislingid
*BECi koduleht
*
SPARS-kood

**SPARS-kood** on kolmetäheline kood, mida võib leida osade kaubanduslike heliplaatide ümbrispaberilt ja/või vahelehtedelt. Koodi soovitas kasutusele võtta Society of Professional Audio Recording Services (SPARS) 1980. aastate algul, et näidata, milline heliplaadi tootmise protsessi osa on tehtud analoogseadmetega, milline aga digitaalselt. Esimesena hakkas koodi kasutama PolyGram 1984. aastal. Tänapäeval koodi enam praktiliselt ei kasutata. 

Koodis olev täht A näitab analoog-, D digitaalset protsessi, esimene täht käib salvestamise, teine miksimise ja kolmas masterdamise kohta. Kolmas täht on CD-de puhul alati D, vinüülplaatidel ja helikassetidel A. Seega kombinatsioon AAD tähendab analoogsalvestust, analoogmiksimist ja CD-d. Esineb ka plaate, millel on mitu sellist koodi.

Näiteid albumitest, millel koodi on kasutatud:
*U2 – The Unforgettable Fire (1984) – ADD
*Dire Straits – Brothers in Arms (1985) – DDD
*Simple Minds – Street Fighting Years (1989) – DAD
*Madonna – The Immaculate Collection (1990) – AAD
*Céline Dion – Unison (1990) – AAD, DDD
Soojärv

**Soojärv** on soisel alal olev järv ja kõrbejärv on kõrbelisel alal olev järv. Kõrgsoos ehk rabas olevat järve nimetatakse **rabajärveks**.

Rabajärvedes on hapnikku vähe. Peamiselt elab nendes ahven.

## Vaata ka
*laugas
*älves

## Viited
Vištytis

**Vištytis** on alev (endine linn) Leedus Vilkaviškise rajoonis, Vištytise valla ja Vištytise regionaalpargi halduskeskus. Alev asub Vištytise järve kaldal Sūduva kõrgustikul. Saksa keeles on alevi nimi *Wystiten*, ka *Wyschtyten*.

Alevis on keskkool ja raamatukogu. Vaatamisväärsusteks on aastal 1844 valminud luteri kirik ja aastal 1829 valminud katoliku kirik. Kooli juures asub koduloomuuseum. Alevi lähedal asub Vištytise rändrahn (pikkus 6 meetrit, laius ja kõrgus neli meetrit).

## Ajalugu

Asula tekkis XVI sajandi esimesel poolel Preisimaa piiri äärde. Aastal 1538 on esimest korda mainitud sealset mõisa. 8. septembril 1570 kinnitas Zygmunt II August asula vapi (see oli vanim vapp selles piirkonnas); ühtlasi sai Vištytisest linn. 1777. aastal avati seal kihelkonnakool.

XVIII sajandi lõpus ähvardas linna linnaõiguste kaotamine; seimi otsusega jäid linnaõigused küll asulale alles, aga sealsed elanikud kaotasid senised privileegid. Kohtuvaidlustele tegi lõpu Poola jagamine, mille tagajärjel hakkas linn kuuluma Preisi kuningriigile kui alev. Aastal 1815 läks Vištytis Venemaa koosseisu. Aastal 1842 sai asulast luterliku kihelkonna keskus. 

Asula taandarengus mängis suurt rolli 1865. aastal rajatud Peterburi–Berliini raudtee, mille Vilniusest Königsbergi viiv haru asulat ei läbinud. Siiski oli veel 1892. aastal asulas 4017 elanikku.

14. juulil 1941 hukkasid Saksa okupatsiooniväed 222 kohalikku juuti. Nõukogude ajal oli Vištytis kohaliku sovhoosi keskasula.

## Pilte

Vištytis3.JPG|Vištytis
Vištytis5.JPG|Luteri kirik
Vištytis2.JPG|Katoliku kirik
Vištyčio_akmuo1.JPG|Vištytise rändrahn


## Tuntud elanikke
*Julian Gruner – poola kõrgushüppaja ja odaviskaja
*Algimantas Kezys – USA fotograaf
*Irena Ylienė – leedu laulja

## Viited

## Välislingid

*Alev portaalis vietoves.Lt
*Vištytise kroonika
*Keiser Wilhelmi visiidist alevisse
*Alev Poola geograafilises sõnastikus
Pilviškiai

**Pilviškiai** on alev Leedus Vilkaviškise rajoonis, Pilviškiai valla halduskeskus. Alev asub Šešupė jõe kaldal, paigas, kus sellega ühinevad Višakis ja Pilvė. Alevit läbib Peterburi–Berliini raudtee Vilniusest Kaliningradi viiv haru.

Alevis on gümnaasium ja raamatukogu. Pilviškiais kaevandatakse savi, seal asub ka viljaelevaator. Kirikuist asuvad seal aastal 2003 valminud metodisti kirik ja aastal 1947 valminud katoliku kirik.

## Ajalugu

Asula tekkis XVI sajandi esimesel poolel Kaunasest Preisimaale viiva tee äärde. Aastal 1536 andis Bona Sforza asulale alevi staatuse. Aastal 1567 hakkas alev kuuluma Sapiehadele. Aastal 1656 rajati sinna esimene katoliku kirik. Aastal 1758 sai Pilviškisest kohaliku kihelkonna keskus.

27. veebruaril 1792 andis Stanisław II alevile vapi ja kinnitas Magdeburgi õigused, aga juba järgmisel aastal tühistas seim selle otsuse. Vaidlustele tegi lõpu Poola jagamine, mille tagajärjel kuulus alev aastail 1795–1807 Preisi kuningriigile. Pärast seda kuulus Pilviškiai Venemaa koosseisu.

Alev kannatas rängalt Napoleoni sõdades. Aastaks 1808 oli sinna jäänud 350 elanikku. Aastal 1840 ehitati sinna luteri kirik.

Asula kasvule pani alguse aasta 1865, mil rajati Peterburi–Berliini raudtee Vilniusest Königsbergi viiv haru, mis asulat küll ei läbinud, aga selle lähedusse rajati Pilviškiai raudteejaam. Alev sai omale turuplatsi ja seal hakati pidama laatasid. Aastaks 1923 oli alevis 2358 elanikku.

Teise maailmasõja ajal hukkasid Saksa okupatsiooniväed 1800 kohalikku elanikku. Aastal 1941 põles maha sealne katoliku kirik.

Aastal 2001 liideti aleviga ümbritsevad külad Dvarnieji, Padurpinyčys ja Stotis (viimases asus Pilviškiai raudteejaam).

## Pilte

Fail:Pilviskiai railway station.jpg|Raudteejaam
Fail:Pilviškių metodistų bažnyčia.JPG|Metodisti kirik
Fail:Pilviškiai1.JPG|Katoliku kirik
Fail:Pilviškių Santakos gimnazija.JPG|Gümnaasiumihoone


## Tuntud elanikke
*Kazys Grinius – Leedu sõjaväelane
*Bronius Babkauskas – Leedu näitleja

## Viited

## Välislingid

*Alev portaalis vietoves.Lt
*Alevi koduleht
Ungari Instituut

**Ungari Instituut** on Tallinnas Piiskopi 2 asuv instituut, mis tutvustab Eestis ungari kultuuri ja Ungariga seonduvat, samuti arendab Ungari ja Eesti vahelisi kultuurisuhteid.

Instituudi eelkäija oli 1923 Ungari kultuuriministri määrusega asutatud *Tartu Ungari Teadusinstituut*, mis tegutses II maailmasõja alguseni. Pärast Eesti taasiseseisvumist moodustati 1992 Helsingi Ungari Kultuurikeskuse filiaal *Tallinna Ungari Kultuuriesindus*. Aastast 2001 kannab kultuuriesindus nime **Ungari Instituut**. Instituut on seotud Ungari rahvusvahelise asutusega Balassi Instituudiga.

## Viited

## Välislingid
*Instituudi koduleht
Teismelised ninjakilpkonnad (film 2014)

**"Teismelised ninjakilpkonnad"** (**"Teenage Mutant Ninja Turtles"**) on Ameerika Ühendriikide 2014. aasta märuli-, fantaasia- ja lastefilm. Filmi režissöör on Jonathan Liebesman ning stsenaristid Josh Appelbaum, André Nemec ja Evan Daugherty.

Filmi tootsid Paramount Pictures ja Nickelodeon Movies. 

Peaosi mängisid Megan Fox, William Fichtner ja Tohoru Masamune.

## Sisu
Filmi peategelane on April O'Neil, noor enesekindel telereporter, kes uurib oma telekanali ülesandel New Yorgis toimuvate Jalaklanni rünnakute kohta. Ühel õhtul satub ta peale klanni rünnakule kaubasadamas. Rünnaku peatavad aga neli varjudes kangelast, keda April kahjuks pildile ei saa. Kui ta tutvustab oma teooriat peatoimetajale, peetakse teda hulluks. Hiljem väidab April, et need olid tema kunagised neli lemmikloomast kilpkonna: Leonardo, Raphael, Donatello ja Michelangelo. Keegi ei usu teda ja ta läheb Eric Sacksi, oma surnud isa kunagise sõbra juurde, kes teda usub ning annab talle oma visiitkaardi. Kilpkonnad viivad ta oma koju kanalisatsiooni Splinteriga rääkima. Aprilil pole aga aimu, et Sacks on mestis Jalaklanni juhi Shredderiga. Nad leiavad Kilpkonnade kodu visiitkaardi sees oleva jälitusseadme abiga. Nad püüavad kolm kilpkonna kinni, et saada nende verest väärtuslikku mutageeni. Viimane kilpkonn Raphael põgeneb. Jalaklanni plaan on kogu New York ära mürgitada ja siis hakata mutageenist tehtud vastumürki müüma. Nii saavad nad New Yorgi üle ülemvõimu. Kilpkonnad aga nurjavad selle plaani ja film lõpeb kilpkonnade võiduga.

## Näitlejad
* Megan Fox – April O'Neil
* William Fichtner – Eric Sacks
* Tohoru Masamune – Shredder
* Pete Plozsek – Leonardo (*motion capture*)
* Johnny Knoxville – Leonardo hääl
* Noel Fisher – Michelangelo
* Alan Ritchson – Raphael
* Jeremy Howard – Donatello
* Danny Woodburn – Splinter (*motion capture*)
* Tony Shalhoub – Splinteri hääl
* Will Arnett – Vern Fenwick
* Minae Noji – Karai
Virbalis

**Virbalis** () on linn Leedus Vilkaviškise rajoonis, Virbalise valla halduskeskus. Linn asub merepinnast 79 meetri kõrgusel.

Linnas on keskkool ja raamatukogu. Vaatamisväärsusteks on 1844. aastal ehitatud luteri kirik ja 1945. aastal ehitatud katoliku kirik.

## Elanikkond


* 3954 (1890)
* 4018 (1923)
* 1489 (1970)
* 1500 (1976)

* 1635 (1979)
* 1566 (1989)
* 1351 (2001)


1897. aasta rahvaloenduse andmeil oli Virbalise elanikest juute 37%, leedulasi 26,66%, sakslasi 24,9%, poolakaid 7,07% ja venelasi 3,73%.

2011. aasta rahvaloenduse andmetel oli Virbalise elanikest leedulasi 98,53% ja teiste rahvaste esindajaid 1,46%.

## Ajalugu

Asulat on esmamainitud 1529. aastal. Aastail 1529–1567 oli tegemist privileegideta aleviga. Aastal 1564 ehitati sinna esimene kirik. Aastal 1569 sai Virbalis Magdeburgi õigused ja vapi. Aastal 1646 avati seal kihelkonnakool. Aastal 1655 lõi Janusz Radziwiłł seal Jan II Kazimierz Waza vastu suunatud sõjalise liidu. Kuni XVIII sajandini kandis alev nime *Naujoji Valia* või *Nova Volia*, poola keeles *Nowa Wola*.

Poola jagamise tagajärjel kuulus alev aastail 1795–1807 Preisi kuningriigi koosseisu. Saksa keeles kandis asula nime *Wirballen*. Pärast seda kuulus Virbalis Venemaa koosseisu.

Asula kasvule pani alguse aasta 1865, mil rajati Peterburi–Berliini raudtee Vilniusest Königsbergi viiv haru, mis asulat küll ei läbinud, aga selle lähedusse Kybartaisse rajati Virbalise raudteejaam. Aastal 1924 avati esimene Leedu bussiliin, mis ühendas Virbalist Vilkaviškise ja Marijampolėga. Virbalisest sai linn 3. augustil 1946.

## Pilte


Virbalis,_gatvė.JPG|Virbalis
Virbalis,_kapinės.JPG|Virbalise kabel
Virbalis,_ev._liuteronų_bažnyčia.JPG|Luteri kirik
Virbalio_Šv._arkangelo_Mykolo_bažnyčia.JPG|Katoliku kirik


## Tuntud elanikke
*Martynas Mažvydas – Leedu kirjanik
*Vassili Mate – Vene kunstnik
*Pranas Eidukevičius – Leedu poliitik
*Archibald Jacob Freiman – Kanada ärimees
*Aleksei von Lampe – Vene ohvitser
*Boriss Arvatov – Vene literaat
*Juri Arvatov – Vene sõjaväelane

## Viited

## Välislingid

*Linn portaalis vietoves.Lt
Vanguard TV3

**Vanguard TV3** oli Ameerika Ühendriikide satelliit, mis pidi olema riigi esimene satelliit Maa orbiidil.

6. detsembril 1957 toimus satelliiti kandva kanderaketi start, aga kõigest paar sekundit ja 1,2 meetrit pärast starti kaotas rakett võimsuse ja kukkus stardiplatvormile tagasi. Satelliit elas kanderaketi plahvatuse üle, aga sai siiski nii rängalt kannatada, et seda ei saanud enam orbiidile saata. Tänapäeval asub satelliit Washingtonis Riiklikus lennundus- ja kosmosemuuseumis.

USA ajalehed pilkasid uudist pealkirjastades ebaedu ja kasutasid pealkirjades nimesid "Flopnik", "Kaputnik", "Oopsnik" ja "Stayputnik", mis oli vihje Nõukogude Liidu edukale Sputnikule.

## Viited
Paežeriai

**Paežeriai** (ka **Paežeriai II**) on küla Leedus Vilkaviškise rajoonis Šeimena vallas. Küla asub Paežeriai järve loodekaldal.

Paežeriais on lasteaed-algkool ja raamatukogu. Endises Paežeriai mõisas asub muuseum. Mõisa park on looduskaitse all. Nõukogude ajal asus külas maaparandajate baas.

## Viited

## Välislingid
*Alev portaalis vietoves.Lt
Paežeriai mõis

**Paežeriai mõis** (leedu *Paežerių dvaras*) on endine mõis Leedus Vilkaviškise rajoonis Šeimena vallas Paežeriais. Hoone asub aadressil Dvaro g. 6.

Mõis on saanud alguse XVI sajandi lõpus. Vanimad teadolevad omanikud olid Glinskid. XVII sajandil läks see Zabiełłode valdusse. Aastal 1799 ehitas Szymon Zabiełło mõisakompleksi esinduslikult välja. Pärast Szymoni surma läks mõis Gauronskite valdusse; neile kuulus see aastani 1939. Viimane omanik (aastani 1944) oli Jonas Vailokaitis Kuigi ametlikult kuulus see temale ka veel Saksa okupatsiooni ajal, kasutasid tema asemel siiski Saksa võimud. Pärast sõda oli peahoones ajutiselt kohaliku sovhoosi kontor, aastast 1952 asusid seal aga maaparandajad. Aastail 1954–1957 ja 1968–1970 hoonet remonditi, aastail 1979–1981 hoone restaureeriti. Tänapäeval asub seal muuseum.

Aastal 1799 püstitati praegune, klassitsistlik peahoone. Hoone projekteeris Marcin Knakfus. Hoone interjöör pärineb XIX sajandist. Mõisa juures asub XIX sajandi alguses ehitatud kontorihoone (aastast 1922 oli kasutusel koolimajana). Selle juures asub sajandi teisel poolel ehitatud uusgooti stiilis vaatetorn. Säilinud on veel jääkelder, tall, sealaut, lehmalaut, magasiait, ait ja viinaköök. Mõisakompleksi juurde viib kastanipuude allee. Teine allee mõisa juures on palitest. Mõisa peahoone juures asub Paežeriai järveni ulatuv 12 hektari suurune looduskaitsealune park (koos alleedega on kaitsealuse territooriumi pindala 16 hektarit), kus asuvad pärnaalleed. Pargis asub kolmest eri tasapinnal tiigist kaskaad.

## Viited

## Välislingid
*Sissekanne Leedu mõisate saidil; fotod (*leedu keeles*)
*Mõisakompleksi kaart
*Infot mõisa kohta (*leedu keeles*)
*Muuseumi koduleht (*leedu keeles*)
*Mõis kultuuriväärtuste registris (*leedu keeles*)
*Mõis Leedu kunstimuuseumi lehel (*leedu keeles*)
Mihhail Burtsev

**Mihhail Burtsev** (vene Михаил Иванович Бурцев; 21. juuni 1956 Moskva – 16. oktoober 2015 Moskva) oli Nõukogude Liidu vehkleja.

Burtsev võitis kuldmedalid meeskondlikus espadronis 1976. aasta suveolümpiamängudel Montréalis ja 1980. aasta suveolümpiamängudel Moskvas. Moskva olümpiamängudel võitis ta ka individuaalse hõbemedali.
Sandra Magnus

**Sandra Hall Magnus** (sündinud 30. oktoobril 1964) on Ameerika Ühendriikide insener ja endine NASA astronaut. Ta valiti astronaudiks 1996. aastal ning käis kosmoses neli korda. Magnus osales missioonidel STS-112, STS-126, STS-119 ning Space Shuttle'i programmi viimasel missioonil STS-135. Ta kuulus veel Rahvusvahelise Kosmosejaama 18. ekspeditsiooni.

Magnus lahkus NASA-st detsembris 2012.

## Viited

## Välislingid
*
Christopher Ferguson

**Christopher J. Ferguson** (sündinud 1. septembril 1961) on Ameerika Ühendriikide endine mereväelane ja astronaut. 

Ferguson osales kolmel Space Shuttle'i missioonil ja juhtis neist kahte, sealhulgas missiooni STS-135, mis oli programmi viimane missioon. Lisaks jäi ta selle missiooniga kosmosesüstik Atlantise ja kogu Space Shuttle'i programmi viimaseks komandöriks.

Ferguson lahkus NASAst 2011. aastal ja töötab seisuga oktoober 2022 Boeingus. Augustis 2018 teatas NASA, et Ferguson on Boeingu astronaudina määratud CST-100 Starlineri esmalennu meeskonnaliikmeks. 2020. aastal teatas Ferguson, et loobub missioonil osalemisest.

## Viited
Douglas Hurley

**Douglas Gerald Hurley** (sündinud 21. oktoobril 1966) on Ameerika Ühendriikide insener ja endine NASA astronaut. Ta osales piloodina kahel Space Shuttle'i missioonil, sealhulgas programmi viimasel missioonil STS-135.

Augustis 2018 teatas NASA, et Hurley on määratud Dragon 2 esmalennu meeskonnaliikmeks. Missioon startis 30. mail 2020 ning põkkus järgmisel päeval Rahvusvahelise Kosmosejaamaga. 2. augustil 2020 jõudis ta Maale tagasi.

## Viited
Deke Slayton

**Donald Kent Slayton** (1. märts 1924 – 13. juuni 1993), tuntud kui **Deke Slayton**, oli Ameerika Ühendriikide lendur, aeronautikainsener ja astronaut. Slayton oli üks Mercury Seveni astronautidest.

Pärast NASA-ga liitumist valiti Slayton Mercury 2 piloodiks, aga ta sai 1962. aastal terviseprobleemide tõttu lennukeelu ja Mecury missioonidel ei osalenud. Aastatel 1963–1972 töötas ta NASA mehitatud lendude osakonna direktorina. 1972. aasta märtsis vabanes Slayton lennukeelu alt ja osales Apollo-Sojuzi testprojektis, mis jäi tema esimeseks ja viimaseks lennuks. 

Slayton suri 13. juunil 1993 pahaloomulise ajukasvaja tõttu.

## Viited
Rex Walheim

**Rex Joseph Walheim** (sündinud 10. oktoobril 1962) on Ameerika Ühendriikide endine õhujõudude ohvitser ja NASA astronaut. Ta osales kolmel Space Shuttle'i missioonil, muuhulgas programmi viimasel missioonil STS-135. Walheim on kosmoses viibinud 556 tundi ning avakosmoses 36 tundi ja 23 minutit.

Walheim lahkus NASA-st 2020. aastal.

## Viited
Luca Parmitano

**Luca Parmitano** (sündinud 27. septembril 1976) on Itaalia sõjaväelane ja ESA astronaut. 

Tal on bakalaureusekraad politoloogias ning on lõpetanud Itaalia Õhuväeakadeemia. Parmitano kuulub Itaalia õhuväkke, kus tal on kolonelleitnandi auaste. Ta valiti astronaudiks 2009. aastal ning on kuulunud Rahvusvahelise Kosmosejaama 36. ja 37. ekspeditsiooni koosseisu.

Ta on esimene itaallane, kes on käinud avakosmoses. Parmitano teine väljumine avakosmosesse kestis ainult 1 tunni ja 32 minutit, sest ta kiivrisse hakkas lekkima vett, mis tekitas uppumisohu. Parmitano naasis kosmosesse 20. juulil 2019, kui algas 60. ekspeditsioon. Ta oli 61. ekspeditsiooni ajal jaama komandör ning naasis Maale 6. veebruaril 2020. 

## Viited

## Välislingid
* 
* Ametlik koduleht
* Luca Parmitano Twitteris
* Profiil Euroopa Kosmoseagentuuri kodulehel
Apollo-Sojuzi testprojekt

**Apollo-Sojuzi testprojekt** oli 1975. aasta juulis toimunud kosmoselend. See oli Ameerika Ühendriikide ja Nõukogude Liidu esimene ühisprojekt ja Apollo kosmoselaeva viimane lend. Projekt märkis ka 1957. aastal alanud kosmose võidujooksu lõppu.

Apollo-Sojuzi testprojekt oli USA viimane mehitatud kosmosemissioon, enne kosmosesüstik Columbia starti 1981. aastal. Lisaks oli see astronaut Deke Slaytoni ainuke lend. Slayton oli Mercury Seveni liige, aga oli tervislikel põhjustel kuni 1972. aastani lennukeelu all.
Peeter Einola

**Peeter Einola** (10. märtsil 1954 Torontos – 15. märtsil 2026 Torontos) oli eesti ühiskonnategelane Kanadas. 

Ta lõpetas Northern Secondary keskkooli, aastal 1976 Toronto Ülikooli tööstusinsenerina ja hiljem kaitses Yorki ülikoolis magistrikraadi majandusteaduses. 

Peeter Einola oli Tartu Ülikooli Sihtasutuse esindaja Kanadas, Toronto Ülikool Eesti Õppetooli Sihtkapitali nõukogu esimees ja Tartu College´i nõukogu abiesimees. Varem on ta olnud Toronto Eesti Ühispanga nõukogu esimees ja Kotkajärve Metsaülikooli programmi juhataja. 

Peeter Einola oli korporatsiooni Rotalia vilistlane ja ülemaailmse vilistlaskogu abiesimees Kanadas. 

## Tunnustus

* 1998 Eestlaste Kesknõukogu Kanadas hõbeteenetemärk
* 2020 Tartu Ülikooli Tänutäht

## Viited

## Välislingid
* http://isik.tlulib.ee/index.php?id=2072
STS-1

**STS-1** (*Space Transportation System-1*) oli NASA Space Shuttle'i programmi esimene lend. Missioon startis 12. aprillil 1981 ja naasis Maale 14. aprillil. Lendu teenindas kosmosesüstik Columbia ja meeskonnaks olid komandör John W. Young ja piloot Robert L. Crippen. Missioon oli NASA esimene mehitatud lend pärast Apollo-Sojuzi testprojekti.

STS-1 startis Juri Gagarini kosmoselennu 20. aastapäeval, kuid see oli siiski kokkusattumus, kuna tehnilise probleemi tõttu oli start kaks päeva edasi lükatud.

## Meeskond
Young ja Crippen määrati missiooni meeskonnaks juba 1978. aasta märtsis. Young oli tollal NASA kõige kogenum astronaut. Ta oli oma esimese lennu teinud 1965. aastal Gemini programmi ajal, kui ta oli missiooni Gemini 3 piloot. STS-1 oli tema viies missioon. Crippen oli NASA-ga liitunud 1969. aastal ja see oli tema esimene missioon. 
 
Columbia varustati avakosmosesse väljumiseks vajalikuga juhuks, kui lennul oleks juhtunud avakosmosesse väljumist nõudev hädaolukord. Hädaolukorras pidi süstikust väljuma Crippen ning Young oleks olnud ootel ja valmis Crippenile appi minema.

## Suborbitaalse lennu plaan

Algselt soovis NASA juhtkond muuta missiooni STS-1 suborbitaalseks lennuks. Nimelt tahtsid NASA juhid, et Columbia esimesel missioonil mängitaks läbi üsna ohtlik missiooni katkestamise stsenaarium, mille kohaselt oleks süstik pärast tahkekütusekiirendite eraldumist missiooni katkestanud ja suundunud kosmose asemel maandumisrajale. Sellest plaanist loobuti ja missioon jäi orbitaalseks lennuks, kui missiooni komandör John Young missiooni katkestamise stsenaariumi läbimängimisest keeldus.

## Missioon

Columbia startis 12. aprillil 1981 kell 7 Kennedy Kosmosekeskusest. Start oli algselt planeeritud 10. aprillile, kuid Columbia ühe arvuti tehniline rike lükkas stardi kahe päeva võrra edasi. Missiooni ainsaks eesmärgiks oli süstiku süsteemide katsetamine. 

Missiooni teisel päeval said astronaudid kõne tollaselt USA asepresidendilt George H. W. Bushilt. Algselt pidi president Ronald Reagan missiooni ajal kosmosekeskust külastama, aga ta oli kaks nädalat varem atentaadis raskelt vigastada saanud. Reagan naasis Valgesse Majja stardieelsel päeval.

Young ja Crippen naasid Maale 14. aprillil ja maandusid Edwardsi õhujõudude baasis.

## Galerii

Image:Space shuttle.sts-1.crawler.triddle.jpg|Columbia saabumine stardikompleks 39A-sse 29. detsembril 1980
Image:Columbia STS-1 arrival at launch pad.jpg|Columbia saabumine starditorni
Image:Columbia.sts-1.01.jpg|Columbia 12. aprillil enne starti
Image:R. Crippen and J. Young KSC-81P-0140.jpg|Young ja Crippen skafandritesse riietumas
Image:Sts1-liftoff-columbia.triddle.jpg|Columbia startimas missioonile STS-1
Image:STS-1 Columbia Cargo Bay.jpg|Columbia lastiruum missiooni ajal
Image:Columbia landing on Rogers dry lake.triddle.jpg|Columbia maandumas
Image:S81-30852.jpg|Meeskond pärast missiooni süstikust väljumas
Image:STS-1 control room.jpg|Missiooni juhtimiskeskus Columbia maandumise ajal
Image:STS-1 Return to KSC.jpg|Columbia saabumas tagasi Kennedy Kosmosekeskusesse


## Viited
Sunday Morning Coffee (2015)

**"Sunday Morning Coffee"** on Inglise plaadifirma Union Square Music Ltd. poolt 2015. aastal välja antud kolmest CD-st koosnev kogumikalbum. Kogumikul olevad 52 pala on valitud põhimõttega, et nad peaksid sobima rahulikku pühapäeva hommikukohvi kõrvale.

## Lugude nimekiri
### CD1 (Fine)
*01. Commodores – "Easy" 
*02. Lena Horne & Gabor Szabo – "Something" 
*03. Bill Withers – "Lovely Day" 
*04. Dinah Washington – "Mad About The Boy" 
*05. Rose Royce – "I'm Going Down" 
*06. Etta Jones – "Georgia On My Mind" 
*07. Cal Tjader – "Walk On By"
*08. LTJ X-Perience – "Moonbeat" 
*09. Grady Tate – "And I Love Her"
*10. Mark Murphy – "Canteloupe Island"
*11. The Mamas & The Papas – "California Dreamin'"
*12. The Turtles – "You Showed Me"
*13. Dusty Springfield – "Son Of A Preacher Man"
*14. Etta James – "Somethings Got A Hold On Me"
*15. Big Maybelle – "That's A Pretty Good Love"
*16. EJQ – "What A Wonderful World"
*17. Jimmy Scott – "When I Fall In Love"
*18. Elkie Brooks – "Sunshine After The Rain"

### CD2 (Rich)
*01. Nina Simone – "Feeling Good"
*02. Gotan Project – "Last Tango In Paris"
*03. Roy Ayers – "Everybody Loves The Sunshine"
*04. Isley Brothers – "Summer Breeze"
*05. The Turtles – "Happy Together"
*06. The Moody Blues – "Nights In White Satin"
*07. Marc Cohn – "Walking In Memphis" 
*08. Johnny Nash – "I Can See Clearly Now" 
*09. The Foundations – "Baby Now That I've Found You" 
*10. Bob & Marcia – "Young Gifted & Black" 
*11. Ken Boothe – "Everything I Own" 
*12. Jimmy Cliff – "Wonderful World, Beautiful People" 
*13. Mungo Jerry – "In The Summertime" 
*14. The Foundations – "Build Me Up, Buttercup" 
*15. Dawn Penn – "You Don't Love Me (No No No)" (Trojan mix)
*16. Desmond Dekker – "You Can Get It If you Really Want" 
*17. The Korgis – "Everybody's Got To Learn Sometime" 
*18. Judie Tzuke – "Stay With Me Till Dawn"

### CD3 (Smooth)
*01. Nuyorican Soul – "I Am The Black Gold Of The Sun" 
*02. Erykah Badu – "On & On" 
*03. King Kooba – "Big Ole"
*04. Tonisterical – "Frogs" 
*05. Kinobe – "Slip Into Something More Comfortable" 
*06. Hairy Diamond – "Givin' Up" 
*07. Groove Armada – "Inside My Mind (Blue Skies)" 
*08. I Monster – "Day Dream In Blue" 
*09. LTJ X-Perience – "Empty Streets" 
*10. King Kooba – "Fooling Myself" (Easy Access Orchestra mix) 
*11. Phyllis Nelson – "Move Closer" 
*12. Drizabone – "Real Love"
*13. D'Influence – "Rock With You"
*14. LTJ X-Perience – "Back Road"
*15. Belladonna – "Matumbana" 
*16. Kaskade – "It's You It's Me" (Marques Wyatt remix)

## Välislingid
*Kogumiku info plaadifirma veebilehel
Lehm ja tibu

**"Lehm ja tibu"**  (inglise keeles **"Cow & Chicken"**) on kahel korral Emmy auhinnale nomineeritud Ameerika Ühendriikide animafilmisari, mille looja on David Feiss. 

Sarja toodeti neli hooaega kokku 52 osaga. Ühe osa pikkus on 14 minutit, iga osa koosneb kahest 7-minutilisest segmendist. Sarja tootis Hanna-Barbera Productions Cartoon Networkile. Sari oli esmaeetris 15. juuli 1997 – 24. juuli 1999.

Eestis on sarja näidanud Kanal 2.
Tarmo Kask

**Tarmo Kask** (sündinud 11. novembril 1982 Pärnus) on Eesti ettevõtja, jalgpallitreener ja poliitik.

Kask õppis aastatel 2002–2005 Tallinna Ülikoolis kehakultuuri.

Aastail 2013–2014 oli Kask Eesti Konservatiivse Rahvaerakonna ja 2018–2019 Eesti Vabaerakonna liige. Ta oli EKRE juhatuse liige ning noorteliikumise Sinine Äratus Tallinna ringkonna juhatuse liige. Septembris 2018 kandideeris Kask erakonna juhatuse asendusliikmena Vabaerakonna esimeheks . Aastal 2025 asutas Kask keskkonnahoiu organisatsiooni MTÜ Eluterve Märjamaa, mis on keskendunud Märjamaa valda plaanitavate tuuleparkide vastasele võitlusele. Kask astus 2025. aasta Juunis EKREsse ja kandideeris kohalike omavalitsuste valimistel Märjamaa vallas. Tarmo Kask saavutas oktoobris toimunud valimistel parima isikliku tulemuse Märjamaa vallas - 258 häält ning osutus valituks Märjamaa vallavolikokku.

Tarmo Kask on kirjutanud laulusõnu ja kuulub Eesti Autorite Ühingusse. 

## Isiklikku
Tarmo Kase elukaaslane on alates 2004. aastast laulja Sandra Nurmsalu. Nende peres kasvab viis last.

## Viited


## Välislingid
*Tarmo Kase koduleht
Hinalugi keel

**Hinalugi keel** (omanimetused каьтш мицӀ (*kätš miç*), *ketš miç*, *kättid miç*) on nahhi-Dagestani keelte hulka kuuluv keel, mida kõnelevad põhiliselt Aserbaidžaanis Quba rajoonis Xınalıqi külas elavad hinalugid.

Keel moodustab nahhi-Dagestani keelte seas omaette haru.

ISO 639-3 keelekood on **kjj**.

## Geneetiline klassifikatsioon
Varem arvati hinalugi keel Kagu-Dagestani keelte ehk lesgi keelte hulka, mille raames see arvati geograafilisel põhimõttel koos krõtsi keele ja buduhhi keelega šahdagi rühma. 

Praegu peetakse hinalugi keelt tavaliselt nahhi-Dagestani keelte eraldi haruks. Yunus Deşeriyev kirjutas oma hinalugi keele grammatikas juba 1959. aastal: "Mis aga puutub hinalugi keelesse, siis pole kahtlust, et see keel kuulub geneetiliselt ibero-kaukaasia keelte hulka, kuid hõivab selles eraldi koha."

Hinalugi keeles puuduvad mitmed Kagu-Dagestani keeltele iseloomulikud innovatsioonid. Nende keelte omavahelised isoglossid on tingitud lesgi keele ja babadagi keelte (krõtsi ja buduhhi keel) tugevast mõjust.

## Levila
Xınalıq asetseb 2200 m kõrgusel merepinnast mägedes Qudyalçay jõe ülemjooksul. Suurema osa aastast puudub lume ja vihma tõttu maanteeühendus välismaailmaga. Sellise isoleeritud asendi tõttu ongi hinalugidel õnnestunud säilitada oma keel ja elulaad.

Hinaluge peetakse ametlikes dokumentides aseriteks, mistõttu nende arvu on raske kindlaks teha. Aastal 2000 oli külas 1749 elanikku. Ülejäänud elasid teistes Quba rajooni külades, eriti Gülüstani (Vladimirovka) külas (umbes 650). 

## Kiri
Ametlik kirjakeel puudub, kuid 1991. aastal ilmus Bakuus kürillilises kirjas hinalugikeelne raamat "ХӀикмаьти чаьлаьнг". Tavaliselt kasutavad hinalugid kirjakeelena aserbaidžaani keelt.  

Hinalugi keeles on 77 häälikut, sealhulgas 59 kaashäälikut ja 18 täishäälikut. Yunus Deşeriyev tähistas oma grammatikas mõningaid kaashäälikuid kahest, kolmest ja isegi neljast tähest koosnevate ligatuuridega. Raamatu "Фрагменты грамматики хиналугского языка" autorid panid hinalugi keele häälikute tähised ladina transkriptsiooni alusel  (63 tähte, sealhulgas 54 kaashääliku- ja 9 täishäälikutähte). Ka selles süsteemis kasutati ligatuure. 

Kürillilises kirjas hinalugikeelsetes raamatutes kasutatakse järgmist tähestikku: 

2007. aastal võeti Moskva Riikliku Ülikooli keeleteadlastest ja hinalugi keskkooli õpetajatest koosneva komisjoni istungil Xınalıqis vastu hinalugi tähestik ladina kirja alusel

## Grammatika
Hinalugi keeles on 19 käänet.

Nagu buduhhi, krõtsi, laki ja dargi keeleski, on hinalugi keeles meessugu, naissugu, loomade klass ja asjade klass. 

Hinalugi keeles on järelliited, mis märgivad käänet, arvu, kuuluvust, aega, possessiivsust, kvantiteeti, hulka ja loendamist. 

## Sõnavara
Hinalugi keeles on palju aserbaidžaani laene. Need kuuluvad peaaegu kõigisse teemarühmadesse, näiteks kehaosade nimetused 
агъзы 'suu', дирсаьг 'küünarnukk', коксу 'rind', чигин 'õlg'. Aserbaidžaani keelest on laenatud ka araabia ja pärsia päritolu sõnu (näiteks дарс 'õppetund', душман 'vaenlane',  маьсаьлаь 'ülesanne', махӀсул 'lõikus, saak', гомуш 'emapühvel') ning põhiliselt nõukogude ajal vene päritolu sõnu. 

## Viited

## Välislingid
Teismelised ninjakilpkonnad

**Teismelised Ninjakilpkonnad** on Kevin Eastmani ja Peter Lairdi väljamõeldud frantsiis, mis alustas koomiksitest. Sealt on väljakujunenud animasarjad ja hiljem ka filmid. Frantsiisi peategelasteks on neli vennast muteerunud ninjutsut oskavat kilpkonna Leonardo, Raphael, Donatello ja Michelangelo. Nende vihavaenlaseks on Jalaklann ja selle juht Shredder. Nende kasvatajaks on rott Splinter. Ninjakilpkonnad elavad New Yorgi kanalisatsioonis.

Frantsiis sai alguse koomiksiraamatuna *Teenage Mutant Ninja Turtles* , mille Eastman ja Laird mõtlesid omal ajal superkangelaste koomiksites populaarsete elementide paroodiana . Esimene number ilmus 1984. aastal Eastmani ja Lairdi ettevõtte Mirage Studios väljaandes ning see oli üllatuslikult edukas. 1987. aastal andsid Eastman ja Laird tegelased litsentsi Playmates Toysile , mis arendas *välja* kilpkonnade märulifiguure . Aastatel 1988–1992 müüdi *Kilpkonnade* mänguasju umbes 1,1 miljardi USA dollari eest , mis teeb neist sel ajal enimmüüdud mänguasjade kolmanda koha.

Märulitegelasi reklaamiti animasarjaga , mis esilinastus 1987. aastal ja kestis peaaegu kümme aastat. Sellele järgnesid mitmed teised telesarjad. Esimene videomäng *Turtles* ilmus 1989. aastal, esimene mitmest Jaapani ettevõtte Konami välja töötatud videomängust . 1990. aastal ilmunud esimesest *Kilpkonnafilmist* sai selle hetkeni kõige rohkem tulu teeninud sõltumatu film.
Adolphe-Félix Cals

**Adolphe-Félix Cals** (17. oktoober 1810 Pariis – 3. oktoober 1880 Honfleur) oli prantsuse maalikunstnik, kelle looming jäi 19. sajandi teise poole realismi ja impressionismi vahele. Tema maalidele on iseloomulik soe värvikasutus ning valguse ja meeleolu tundlik kujutamine.

Cals õppis maalikunsti Pariisis École des Beaux-Artsis. Loometee alguses maalis Cals akadeemilises stiilis, kuid hiljem hakkas eelistama vabamat ja valgusekujundust rõhutavat lähenemist, mida mõjutasid varased impressionistid. Ta elas ja töötas pikka aega Honfleuris, Normandia rannikulinnas, mis oli sel ajal populaarne kunstnike, sealhulgas paljude impressionistide kogunemiskoht.

Ehkki Cals ei saavutanud oma eluajal nii suurt tuntust kui mõned tema kaasaegsed, näiteks Claude Monet või Pierre-Auguste Renoir, on teda hiljem hinnatud kui kunstnikku, kes aitas kaasa impressionismi kujunemisele. Tema loomingus leidub nii portreesid kui ka loodusvaateid ja žanristseene, sageli rahuliku ja intiimse meeleoluga.

Cals esines Pariisi Salongi näitustel ning tema teoseid leidub tänapäeval mitmes Prantsusmaa kunstimuuseumis.

## Teoseid

Pilt:A F Cals Saint-Siméon 1879.jpg|
Pilt:Cals 3 Un dimanche á Saint-Siméon.jpg|
Pilt:Cals 2 Les marins à Saint-Siméon.jpg|
Pilt:Adolphe Félix Cals - Two Friends Around a Table - Google Art Project.jpg|


## Viited

## Välislingid
Robert L. Crippen

**Robert Laurel "Bob" Crippen** (sündinud 11. septembril 1937) on Ameerika Ühendriikide endine mereväelane, katselendur ja astronaut. 

Ta käis kosmoses neli korda. Ta oli Space Shuttle'i programmi esimese missiooni, STS-1, piloot ja hiljem STS-7, STS-41-C ja STS-41-G komandör. 1986. aastal osales Crippen Challengeri katastroofis hukkunud meeskonnaliikmete säilmete otsingutel ning pärast oli ka õnnetuse põhjuseid uurinud Rogersi komisjoni liige. Pärast astronaudikarjääri lõppu töötas ta juhtivatel kohtadel NASAs, Lockheed Martinis ja Thiokolis.

Crippen on saanud Kongressi kosmoseaumedali ja ta on mitmete organisatsioonide, sealhulgas AIAA liige.

## Tunnustus
*2012 – valiti USA Inseneriakadeemia liikmeks
Pimedate Infoühing Helikiri

**Pimedate Infoühing Helikiri** on 1986. aastal asutatud Eesti ühing (aastast 1997 mittetulundusühing), mis tegeleb vaegnägijate (sh pimedate) temaatikaga. 

Ühingu tegevus algas üheaegselt Võrus ilmunud esimese heliajakirja Tamula ilmumisega 1. aprillil 1986. 

1990. aastal andis ühing välja esimese heliraamatu "Uus Testament".

1992. aastal moodustati ühingu juurde Heliraamatute Kirjastusfond Helikiri.

Ühingu sõnastatud eesmärgid on järgmised:
"pimedate ja nõrgaltnägijate kultuuriline ja vaimne integratsioon ühiskonda heliinformatsiooni teel; heliraamatute, -ajakirjade, -ajalehtede ja muu info laenutuse ja levitamise vajalikkuse selgitamine kohalikele omavalitsustele, riiklikele sotsiaal-, kultuur- ja haridusorganitele ning nendega sellelaadse koostöö väljaarendamine".

## Vaata ka
*Eesti Pimedate Ühing

## Viited

## Välislingid
*Ühingu koduleht
Riigiamet

**Riigiamet** on Eestis ministeeriumist madalama staatusega riiklik keskasutus. 

## Eesti riigiametid
Eestis on 2021. aasta seisuga järgmised riigiametid:

*Haridus- ja Noorteamet
*Kaitsepolitseiamet
*Kaitseressursside Amet
*Keeleamet
*Keskkonnaamet
*Konkurentsiamet
*Lennuamet
*Maa-amet
*Maksu- ja Tolliamet
*Muinsuskaitseamet
*Patendiamet
*Politsei- ja Piirivalveamet
*Põllumajandus- ja Toiduamet
*Põllumajanduse Registrite ja Informatsiooni Amet
*Päästeamet
*Ravimiamet
*Riigi Infosüsteemi Amet
*Sotsiaalkindlustusamet
*Statistikaamet
*Tarbijakaitse ja Tehnilise Järelevalve Amet
*Terviseamet
*Transpordiamet
*Välisluureamet

## Vaata ka
*Eesti riigiametite loend

## Viited
Elektrivoog

**Elektrivoog** (tähis \mathit{\Psi}, psii) on füüsikaline suurus, mis näitab elektrivälja suutlikkust läbida vaadeldavat pinda ruumis. Elektrivoog on matemaatiliselt küll kirjeldatav voona, kuid see voog ei kanna laenguid endid, vaid nende tekitatud jõuvälja mõju ühest punktist teise; seda välja saab kujutada jõujoontega.

Elektrivoo mõõtühik on kulon (1 C = 1 A/s). Positiivsest laengust lähtuv mõjuvoog, mis läbib seda laengut ümbritsevat mistahes kinnist pinda, on võrdne selle laengu suurusega. Mingit pinnaosa *A* läbivat elektrihulka väljendab  elektrivoo tihedus *D*, mis on elektrihulk pindala ühiku kohta (C/m2). Seega  kogu elektrivoog
:\mathit{\Psi} = \int \limits_{\mathcal{A}} \vec{D} \cdot \mathrm d\vec{A}.

## Vaata ka
*Elektrivoo tihedus
Neljas

**Neljas** oli Eesti telekanal. 

Kanali asutas 2008. aastal ettevõte Starman ja tutvustas seda kui reklaamivaba kanalit. Teiste erakanalite (Kanal 2 ja TV3) juhid ei näinud uues kanalis konkurenti, kuna pidasid seda ainult Starmani turunduskampaaniaks ja piiratud levi tõttu oli tõenäoline vaadatavus väga väike.

Hiljem oli kanali omanik Oliver Kruuda ettevõte Kalev Meedia, mis müüs kanalid Neljas ja Kalev Sport Toomas Lepale (OÜ Eesti Spordikanal). Kanal lõpetas saadete edastamise 2009. aasta märtsi lõpus, kuna see tootis kahjumit. Kalev Spordi uueks nimeks sai aga TV4.

## Viited
Honfleur

**Honfleur** on sadamalinn Prantsusmaal Calvadosi departemangus Lisieux' ringkonnas.

Linn asub Seine'i jõe suubumiskohas La Manche'i väina. Jõe vastaskaldal asub sadamalinn Le Havre.

Tähelepanuväärsed on 17. sajandil ehitatud vana sadam Vieux Bassin ja 15. sajandil laevapuuseppade poolt üleni puidust ehitatud Ste-Catherine'i kirik (Église Sainte-Catherine de Honfleur). 

Maalilised vaated sadamale ja linnale muutsid Honfleuri paljude kunstnike lemmikpaigaks. Tihti viibisid seal Gustave Courbet, Alfred Sisley, Camille Pissarro, Pierre-Auguste Renoir ja Paul Cézanne.

Linnas on sündinud maastikumaalija Eugène Boudin, helilooja Erik Satie, kirjanik ja humorist Alphonse Allais.

Muuseumidest on linnas näiteks Eugène Boudini muuseum ja Satie majamuuseum.

## Sõpruslinnad


Honfleur France pier.JPG|Honfleuri vana sadam
PShonfleur4326tonemapped.jpg|
Honfleur panorama at night.jpg|Honfleuri öine panoraam
Honfleur, France04.jpg|Ste-Catherine'i kirik


## Viited

## Välislingid
Poniemuń

**Poniemuń** on mitme koha poolakeelne nimi:

* Poniemuń – alev Leedus Rokiškise rajoonis
* Poniemuń – linn Leedus Pagėgiai omavalitsuses
* Poniemuń (ka Dolny Poniemuń) – alev Leedus Šakiai rajoonis
Direktor

**Direktor** (ladina sõnast *dirigere* 'suunama') ehk **juhataja** on asutuse või ettevõtte juht. Keskasutuste, suurte äride, firmade ja teiste selliste juhtivat ja kõrgeimat direktorit nimetatakse **peadirektoriks**.

Asutuses või ettevõttes võib olla määratud ka mingi kitsama valdkonna juht: **asedirektor** (näiteks personalidirektor).

## Asutuste direktoreid
*koolidirektor
*pangadirektor

## Vaata ka
*eestseisja
*juht

## Viited
Kits (täpsustus)

**Kits** on mitmetähenduslik sõna:
*kits (*Capra*) on veislaste perekond
*kits ehk kodukits (*Capra hircus*)
*kits ehk metskits (*Capreolus capreolus*)
*Kits on eesti perekonnanimi.
*Kits on võimlemisriist.

## Vaata ka
*kitš
*William Windsor on kašmiiri kits, kes on maskotiks
Sokk (loom)

**Sokk** (rahvapäraselt **sikk**) on mitmete sõraliste (kaljukitse, metskitse, mägikitse) isasloom.

## Vaata ka
*tall (zooloogia)

## Viited
Alter ego

***Alter ego*** (ladina 'teine mina') on mingi isiku n-ö teine olek, mida usutakse olevat erinev tema normaalsest olekust. Sõna seostatakse eeskätt 19. sajandi algul avastatud dissotsiatiivse identiteedi häirega (inglise *dissociative identity disorder*, DID). Sõna ise võttis kasutusele Vana-Roomast pärit Cicero, kes pidas selle all silmas lähimat sõpra või mõttekaaslast.

## Vaata ka
* *[[Doppelgänger]]*
Päevakeskus

**Päevakeskus** on hoolekandeasutus, mis osutab inimestele (näiteks eakatele) mitmesuguseid teenuseid. 

## Eesti päeva- ja hooldekeskused
2015. aasta seisuga on Eesti päeva- ja hooldekeskused järgmised
*Abja päevakeskus
*Ahula Sotsiaalne Varjupaik
*Aravete Hooldekeskus
*Audru päevakeskus
*Eakate Avahoolduskeskus
*Erivajadustega Inimeste Rehabilitatsioonikeskus
*Haabersti Sotsiaalkeskus
*Haapsalu sotsiaalmaja
*Harku valla eakate päevakeskus
*Hummuli hoolekandekeskus
*Hoolekandeasutus Sügis
*Häädemeeste sotsiaalkeskus
*Imavere päevakeskus
*Jeti Päevakeskus
*Jõhvi sotsiaalmaja
*Kehra Sotsiaalkeskus
*Keila sotsiaalkeskus
*Kohtla-Järve sotsiaalhoolekandekeskus
*Kose päevakeskus
*Kristiine Sotsiaalmaja
*Kunda hooldekodu
*Hiiu valla sotsiaalkeskus
*Kääpa Sotsiaalkeskus
*Laheda sotsiaalkeskus
*Lasnamäe Sotsiaalkeskus
*Maardu sotsiaalmaja
*Misso Valla Turvatoad
*Mustamäe Sotsiaalkeskus
*Märjamaa Sotsiaalkeskus
*Narva linna Sotsiaalhoolekandekeskus
*Narva-Jõesuu Perekodu
*Nõmme Sotsiaalkeskus
*Nõo Päevakeskus
*Paide Sotsiaaltöökeskus (Järvamaa Lasteabikeskus)
*Paikuse Päevakeskus
*Puhja Päevakeskus
*Põhja-Tallinna Sotsiaalkeskus
*Põlva Päevakeskus
*Kalda päevakeskus
*Päevakeskus Käo
*Päevakeskus Tähtvere
*Rakvere Sotsiaalabikeskus
*Rapla Hooldekeskus
*Saku Päevakeskus
*Saue Päevakeskus
*SA Koeru Hooldekeskus
*Sindi Sotsiaaltöökeskus
*Tabivere Sotsiaalkeskus
*Tallinna Vaimse Tervise Keskus
*Tammiku Avahooldekeskus
*Tartu linna asutus Varjupaik
*Tallinna Kesklinna Sotsiaalkeskus
*Tallinna Sotsiaaltöö Keskus
*Tori Sotsiaalmaja
*Türi Päevakeskus
*Ubja Päevakeskus
*Vasalemma Valla Päevakeskus
*Veriora Päevakeskus
*Vihtra Päevakeskus
*Viiratsi Hoolekandekeskus
*Viljandi Linna Munitsipaalasutus Päevakodu Inkeri
*Väike-Maarja Hoolekande- ja Tervisekeskus
*Vändra Alevi Sotsiaalmaja
*SA Haapsalu Hoolekandekeskus
*Sihtasutus Perekodu Viljandimaal
*MTÜ Pereabikeskus
*Paistu Valla Sotsiaalkeskus
*Õru valla päevakeskus
*Tartu Laste Turvakodu
*Tallinna Laste Turvakeskus
*Narva Laste Varjupaik
*Sihtasutus Taheva Sanatoorium
*Käru tervisekeskus

## Vaata ka
*hooldekodu
*hoolekeskus

## Viited
Sue Lloyd-Roberts

**Susan Ann Lloyd-Roberts** (27. oktoober 1950 Belgravia, London – 13. oktoober 2015 London) oli briti teleajakirjanik. 

1992. aastast tegi ta kaastööd BBC-le. CBE.

## Viited

## Välislingid
* Sue Lloyd-Robertsi ajaveeb
Vaas

**Vaas** on anum, kus hoitakse lilli või muid taimi. 

Vaase valmistatakse keraamikast (sh savist), klaasist või mõnest mitteroostetavast metallist, näiteks alumiiniumist, pronksist või roostevabast terasest. Vaase tehakse isegi puidust, kasutades kas mittekõdunevat puitu nagu tiikpuu, või töödeldes tavapuidust eset kaitsva materjaliga. Vaasidele tehakse tihtipeale kaunistusi.

## Vaata ka
Baby Now That I've Found You

**"Baby Now That I've Found You"** on Tony Macaulay ja John MacLeodi kirjutatud laul. Laul anti välja ansambli The Foundations debüütsinglina 1967. aastal.  

Singel jäi alguses täiesti tähelepanuta. Siis aga avastas laulu BBC loodud Radio 1, mis otsis laule, mida piraatraadiojaamad ei mängi. Novembris jõudis lugu ka Suurbritannia singliedetabeli tippu ning jäi sinna kaheks nädalaks. Billboardi edetabelis jõudis lugu 11. kohale. Sellel singlil laulis Clem Curtis. Järgmisel aastal salvestas The Foundations loo uuesti koos Colin Youngiga.
American Idiot

**"American Idiot"** on Ameerika Ühendriikide *[[punk rock]]*i ansambli Green Day seitsmes stuudioalbum. Album anti välja 21. septembril 2004. Albumit müüdi üle 15 miljoni eksemplari ja see võitis Grammy auhinna. Albumist tehti hiljem ka Broadway muusikal.

## Laulud
Pēteris Strautmanis

**Pēteris Strautmanis** (24. aprill 1919 – 27. juuni 2007) oli Läti NSV ja Nõukogude Liidu riigi- ja parteitegelane.

Pēteris Strautmanis sündis Basi vallas (tänapäeval Kuldīga piirkond) talupoja perekonnas. 1944. aastal astus ta Üleliidulisse Kommunistlikku (bolševike) Parteisse, 1954. aastal lõpetas Kõrgema Parteikooli. 1950–1960 oli ta Ape rajooni NLKP rajoonikomitee esimene sekretär.

1960–1965 oli ta Läti Kommunistliku Partei Keskkomitee sekretär. 1965–1974 oli ta Läti NSV Ministrite Nõukogu esimehe esimene asetäitja.

20. augustist 1974 kuni 22. juunini 1985 oli Pēteris Strautmanis Läti NSV Ülemnõukogu Presiidiumi esimees.

Alates 1976. aastast oli ta NLKP Keskkomitee Keskrevisjonikomisjoni liige. Ta oli NSV Liidu Ülemnõukogu 7., 8., ja 9. koosseisu liige.

## Viited
Küttejõu raudteejaam

**Küttejõu raudteejaam** oli raudteejaam Ida-Virumaal Küttejõus, raudteetsi 2,5 km kaugusel Kiviõli raudteejaamast.

Jaam asus Kiviõli ja Püssi raudteejaama vahel.

Küttejõu raudteejaam rajati 1925. aastal, et teenindada läheduses asunud Küttejõu põlevkivikarjääri. Jaam oli ühtlasi karjääri haruteeraudtee liitumiskohaks Tallinna–Narva raudteega. 

Raudteejaam suleti 1950. aastate alguses. 

## Viited

## Välislingid

* Infot jaama kohta; fotod (*[[vene keel]]es*)
To Be Young, Gifted and Black

**"To Be Young, Gifted and Black"** on Nina Simone'i laul Weldon Irvine'i sõnadele. Laul on kirjutatud Simone'i 34-aastaselt surnud sõbra Lorraine Hansberry mälestuseks. Laul salvestati ja anti singlina välja 1969. aastal, albumile jõudis see 1970. aastal ("Black Gold"). Laul sai üheks inimõiguste eest võitlemise tunnuslauluks.

Laulust on tehtud mitu kaverit. Tuntumad versioonid on Donny Hathaway (1970. aasta albumil "Everything Is Everything"), Aretha Franklini (1972. aasta albumil "Young, Gifted and Black") ning Bob & Marcia (singel jõudis Briti edetabelis 1970. aastal viiendale kohale) omad. 

Enne suurema edu saavutamist sooloartistina salvestas loo ka Elton John. See versioon on avaldatud albumil "Chartbusters Go Pop. 20 Legendary Covers from 1969/70 as sung by Elton John" (1994; või ka "Covers as Sung by Elton John").
Judie Tzuke

**Judie Tzuke** (ka **Judy Tzuke**; sünninimega **Judie Myers**; sündinud 3. aprillil 1956 Londonis) on inglise laulja ja laulukirjutaja. Tema tuntuim laul on 1979. aastast pärinev "Stay With Me Till Dawn", mis jõudis Briti singliedetabelis 16. kohale.
Bob & Marcia

**Bob & Marcia** oli Jamaica vokaalduett, mille moodustasid Bob Andy ja Marcia Griffiths. 

Nende singel "Young Gifted & Black" jõudis Briti singliedetabelis 1970. aastal viiendale kohale ning järgmine singel "Pied Piper" 1971. aastal üheteistkümnendaks. Duett läks laiali 1970. aastate keskel, põhjuseks vähene finantsedu.

## Diskograafia
### Albumid
* "Young Gifted & Black" (1970), Harry J/Trojan
* "Pied Piper" (1971), Harry J/Trojan
* "Sweet Memories" (1976), Nectar
* "Kemar" (1977), Harry J – uusväljalase "Really Together" (1987), I-Anka
* "Pied Piper - The Best of" (2002), Trojan
* "Always Together", Studio One
* "To Be Young, Gifted and Black", Star
### Singlid
* "Young Gifted & Black" 1970
* "Pied Piper" 1971
* "I Loved You" 1974
Teismelised ninjakilpkonnad II: Ooze'i saladus

**"Teismelised ninjakilpkonnad II: Ooze'i saladus"** (**"Teenage Mutant Ninja Turtles II: The Secret of the Ooze"**) on järg 1990. aasta filmile "Teismelised ninjakilpkonnad". See tuli välja aastal 1991 ja teenis rohkem kui filmi eelkäija.

## Näitlejad
Jevgenia Haponen

**Jevgenia Haponen** (neiuna **Tšepluhhina**, 23. veebruar 1946 – 14. oktoober 2015) oli Eesti teleajakirjanik. 
 
Eesti Televisiooni alguspäevadest alates oli ta venekeelsete noorte- ja lastesaadete toimetaja. 

Aastail 1973–2000 töötas ta Eesti Televisioonis eri teemaprogrammidega ning lõi 1990. aastal "Vene videokanali".

Haponeni enda hinnangul olid tema kõige edukamad saated Juri Lotmaniga tehtud saatesarjas "Vestlusi vene kultuuriloost" ja Jüri Kuuskemaaga koostöös valminud "Estica".

1998. aastal valmis Jevgenia Haponenist vestlussaade "Ennäe inimest". 

## Viited

=Välislingid=
* Meenutame lahkunud saatejuhti ja toimetajat Jevgenia Haponeni, ERR uudised, 15. oktoober 2015
* Ženja tahtis alati telepõldu reformida, ümber künda..., Õhtuleht, 15. oktoober 2015
* Haud Tallinna Pärnamäe kalmistul
ISG Business School

**ISG Business School** on Pariisis asuvate linnakutega Euroopa äriülikool.

Kooli vilistlaste seas on tuntud ärimehi ja poliitikuid, näiteks Emmanuel Besnier (Lactalise tegevjuht) ja endine Prantsusmaa minister François Baroin.

## Viited


## Välislingid
* Ametlik koduleht
Köögiviljandus

**Köögiviljandus** ehk **köögiviljakasvatus** on taimekasvatuse haru, mis tegeleb köögiviljade kasvatamisega.

Eristatakse avamaaköögiviljandust ja katmikköögiviljandust. Avamaaköögiviljakasvatus hõlmab köögiviljade ja nende seemnete kasvatamist looduslikes tingimustes (näiteks aias või põllul). Katmikköögiviljandus on seotud katmikalal (näiteks kasvuhoones) kasvatamisega.

Eestis kasvatatakse köögivilju umbes 0,6%-l haritavast maast. Kõige intensiivsemalt kasvatatakse Eestis köögivilju suurte linnade (Tallinna, Tartu, Pärnu, Jõhvi) ümbruses.

## Viited
Irboska linnus

**Irboska linnus** on linnus Venemaal Pihkva oblasti Petseri rajoonis Irboskas. Linnus ehitati 14.–16. sajandil.

## Välislingid
Luik (tähtkuju)

**Luige tähtkuju** (ladina *Cygnus*) on tähtkuju põhjataevas. See on üks tuntumaid tähtkujusid põhjataevas. 

Luik on üks Ptolemaiose kirjeldatud 48 tähtkujust ning kuulub 88 tänapäeva tähtkuju hulka. See on suuruselt 16. tähtkuju, kattes 804 ruutkraadi. Tähtkujus moodustab täht Deneb koos Veega ja Altairiga Suve Kolmnurga. Luiges asub ka üks tuntumaid kaksiktähti Albireo (β Cyg). Lisaks on heledamad tähed veel γ Cyg (Sadr), δ Cyg ja ε Cyg (Glenah). P Cygni on 5300 valgusaasta kaugusel asuv hüperhiid, üks Linnutee heledamaid tähti.

Cygnus X-1 on massiivne röntgenikiirguse allikas, mis koosneb ülihiiust HDE 226868 ka mustast august. Cygnus X-3 on mikrokvasar.

Udukogudest on Luige tähtkujus näiteks Põhja-Ameerika udukogu, Messier 39 ja NGC 6826.

Luiges on ka hajusparved Messier 29 ja NGC 6910.

## Viited
Better Call Saul

**"Better Call Saul"** on USA telesari, mille loojateks on Vince Gilligan ja Peter Gloud. See on teise populaarse sarja "Breaking Bad" eellugu. 

Sarja peategelane on tähtsusetu advokaat James Morgan "Jimmy" McGill, keda kehastab Bob Odenkirk. 

Esimene hooaeg läks eetrisse 8. veebruaril 2015 ja koosnes 10 jaost.